— Далікатна яны нас прынялі. Пра перажытае стараліся не ўзгадваць. Мне прапанавалі працу на жывёлагадоўчай ферме мясцовага калгаса імя Леніна. Раздойваў першацёлак і заняў прызавое месца ў аўтаномнай рэспубліцы. Атрымаў званне заслужанага жывёлавода Бураціі. Пра мяне пісалі ў газетах, расказвалі па мясцовых тэлебачанні і радыё. І Вользе знайшлося месца на ферме. Мы добра зараблялі і працавалі б далей. Але пачаўся развал краіны, і ўмомант распаўся моцны бурацкі калгас імя Леніна. Усю агульную маёмасць падзялілі на паі і раздалі калгаснікам ваўчары. Нам таксама дасталося некалькі, але іх так і не выкарысталі.